OzLabs/hebrew-wiki-articles huggingface dataset:
אוכלוסייה מוחלשת

אוכלוסייה מוחלשת הוא מושג בשיח החברתי-כלכלי המתאר אוכלוסייה שמצבה החברתי והכלכלי נחות לעומת זה של רוב האוכלוסייה. בפי המשתמשים במושג זה, השימוש במילה "מוחלשת", ולא "חלשה", נועד לרמז שמצבה של אוכלוסייה זו אינו נובע מפגם בהתנהגות חבריה, אלא מפגם ביחס החברה אליהם, כגון אפליה מתמשכת או קיומה של תקרת זכוכית. "נחיתותה" של האוכלוסייה המוחלשת, באה לידי ביטוי בעיקר בהיעדר, או בחוסר-היכולת לממש זכויות פוליטיות וחברתיות. 

בין האוכלוסיות שביחס אליהן משתמשים במושג זה:
* פליטים, שאיבדו את ביתם ורכושם משום שנאלצו להימלט על נפשם מאימי המלחמה. השימוש במושג "אוכלוסייה מוחלשת" מדגיש שמצבם הקשה אינו נובע מפגם בהתנהגותם, אלא במציאות שבה בני-אדם אחרים הפכו אותם לפליטים.
* עבדים שנלקחו לעבדות ממולדתם (כולל סוגים שונים של עבדות בעידן המודרני, קורבנות סחר בנשים וסחר בילדים). גם לאחר שחרורם, נקודת הפתיחה שלהם נחותה משל אנשים שגדלו חופשיים באותה מדינה. 
* בחברה הדוגלת באופן מסורתי ברעיון שמקומה של האישה בבית, אישה החפצה בהשכלה או בקריירה תמצא עצמה מוחלשת לעומת גבר הבוחר בכיוונים אלה. 
* עוני הוא אחד הקריטריונים החשובים להגדרת אוכלוסייה מוחלשת: מי שנולד במשפחה ענייה או בקהילה ענייה, יוצא לעולם עם נתוני פתיחה קשים, הגורמים לכך שאין הוא נהנה משוויון הזדמנויות עם מי שנולד במשפחה מבוססת. 
* אנשים בעלי צרכים מיוחדים או מוגבלויות, אשר אינם יכולים לממש את זכויותיהם. אנשים הסובלים מנכות, למשל, מוצאים עצמם ללא נגישות לשירותים חברתיים או להשתתפות מלאה בחברה, וגם בחברות דמוקרטיות נאלצים לצאת למאבקים.

מדינות רבות רואות עצמן מחויבות לשיפור מצבן של אוכלוסיות מוחלשות, מנימוקים של זכויות האדם וגם מנימוקים של טובת המדינה. לשיפור מצבן של אוכלוסיות מוחלשות משמשות דרכים אחדות:
* מתן תמיכה כספית באמצעות שירותי הרווחה.
* פעולות של העדפה מתקנת, שבאות לטפל בשורש הבעיה. המושג "העדפה מתקנת" נובע מתפיסת עולם דומה לזו שממנה נובע המושג "אוכלוסייה מוחלשת", בהתייחסו לעוול שאותו באה ההעדפה לתקן.
* חוקים המבטיחים שוויון הזדמנויות לאוכלוסיות מוחלשות. בישראל עוסקים בכך שני חוקים:
** חוק שוויון ההזדמנויות בעבודה
** חוק שוויון זכויות לאנשים עם מוגבלות.

== לקריאה נוספת ==
* יובל אלבשן, זרים במשפט: נגישות לצדק בישראל, הוצאת הקיבוץ המאוחד.
* שלמה סבירסקי, לא נחשלים אלא מנוחשלים: מזרחים ואשכנזים בישראל, ניתוח סוציולוגי ושיחות עם פעילים ופעילות. מחברות למחקר ולבקורת, 1981.

קטגוריה:ריבוד ואי שוויון
קטגוריה:עוני
קטגוריה:קבוצות חברתיות
קמהאמהה הראשון

קמהאמהה הראשון (Kamehameha I, בערך 1758 - 8 במאי 1819) או בכינויו קמהאמהה הגדול, שמו המלא היה:  Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kauʻi Ka Liholiho Kūnuiākea, היה מלכה הראשון של ממלכת הוואי. הוא איחד את איי הוואי והקים תחת שליטתו את ממלכת הוואי ב-1810.

קמהאמהה פיתח מסחר בין ממלכת הוואי לבין רוסיה וארצות הברית ופיתח בממלכה מערכת מסים ומסחר. הוא אסר על מי שאינם תושבי הוואי לקנות שטחי אדמה באי. כאשר מת, אשתו וחברו הטוב החביאו את גופתו כיוון שלפי טענתם האנרגיה שלו היא קדושה.

בתחילת המאה ה-20 הוקם על האי אואהו בסיס צבאי בשם פורט קמהאמהה על שמו של קמהאמהה הראשון.

==קישורים חיצוניים==

* 
* 

קטגוריה:מושלי הוואי
קטגוריה:מלכי הוואי
קטגוריה:אישים שפסליהם הוכנסו לאוסף היכל הפסלים הלאומי
קטגוריה:ילידי 1758
קטגוריה:נפטרים ב-1819
ק.ק. ספליט

ההיכל הביתי "גריפ סנטר" מבחוץ
ה"ספלדיום ארנה" מבפנים
ק.ק. ספליט (בקרואטית: košarkaški klub Split) היא קבוצת כדורסל קרואטית מהעיר ספליט, המשחקת בליגת העל הקרואטית.

בין 1967–1990 נקראה יוגופלסטיקה ספליט, לאחר מכן נקראה פופ 84 ספליט, וכיום נקראת ק.ק ספליט, כאשר ק.ק (K.K) הם ראשי התיבות של המילים כדורסל (Košarkaški) ומועדון (Klub).

==היסטוריה==
הקבוצה נוסדה בשנת 1946, זכתה חמש פעמים באליפות יוגוסלביה, ארבע פעמים בגביע יוגוסלביה, בשנת 1972 הפסידה הקבוצה בגמר גביע אירופה לאלופות לאיניס וארזה בגמר שנערך בתל אביב.

רגע השיא של הקבוצה היה בשנים 1989–1991 הקבוצה זכתה 3 פעמים ברציפות בגביע אירופה לאלופות כאשר סגל הקבוצה התבסס בעיקר על שחקנים יוגוסלבים ולא אמריקנים בניגוד לקבוצות צמרת אחרות באירופה באותה התקופה. כמו כן באותה התקופה זכתה הקבוצה גם 4 פעמים ברציפות באליפות יוגוסלביה 1988–1991, ופעמיים ברציפות בגביע היוגוסלבי 1990–1991, כך שבשנים 1990–1991 זכתה הקבוצה בטריפל, אליפות וגביע יוגוסלבי וגביע אירופה לאלופות.

פירוקה של יוגוסלביה הביא לסיום תור הזהב של הקבוצה. היא אמנם נחשבת לקבוצת צמרת בקרואטיה, אך זכתה שם באליפות אחת בלבד 2003, כאשר הדומיננטיות שייכת כיום לציבונה זאגרב. בנוסף לכך ספליט גם ירדה מגדולתה בזירה האירופאית.

===ההיכל הביתי===
היכל הכדורסל שבו משתמשת הקבוצה הוא גריפ סנטר, שכולל שני אולמות בעלי קיבולת של 3,500 מקומות או 6,000 מקומות. ובמשחקים בינלאומיים גדולים, עוברת הקבוצה לארח בספלדיום ארנה המכיל 10,931 מקומות.

== תארים והישגים ==
*הליגה הקרואטית:
**אליפות (1): 2003
**מקום שני: 1993, 1994, 1996, 1997, 2001, 2008, 2021, 2024
*הגביע הקרואטי:
**זכייה (5): 1992, 1993, 1994, 1997, 2004
**גמר: 1996, 1999, 2021
*הליגה היוגוסלבית:
**אליפות (6): 1971, 1977, 1988, 1989, 1990, 1991
*הגביע היוגוסלבי:
**זכייה (5): 1972, 1974, 1977, 1990, 1991
*גביע אירופה לאלופות:
**זכייה (3): 1989, 1990, 1991
**גמר: 1972
*גביע קוראץ:
**זכייה (2) 1976, 1977
*גביע ספורטה:
**גמר: 1973

==שחקני עבר בולטים==
* דינו ראדג'ה
* טוני קוקוץ'
* ניקולה וויצ'יץ'
* פטר נאומוסקי
* דושקו איבנוביץ'

== קישורים חיצוניים ==

* 

קטגוריה:קבוצות כדורסל קרואטיות
קטגוריה:אלופות אירופה בכדורסל לקבוצות
קטגוריה:ספליט: ספורט
Perfect Day

Perfect Day (פרפקט דיי, בעברית: יום מושלם) הוא שיר מאת המוזיקאי לו ריד משנת 1972 שהופיע לראשונה באלבומו "Transformer".

השיר המקורי זכה להצלחות נוספות במהלך סוף שנות ה-90 לאחר שהופיע בפס-קול הסרט טריינספוטינג בשנת 1996. בשנת 1997 יצא כסינגל בגרסה חדשה, מרובה-כוכבים, לצורכי צדקה. בשנת 2003 הקליט ריד את השיר מחדש לאלבומו "The Raven".

השיר הוקלט במקור לאלבומו של ריד "Transformer", בהפקתם ועיבודם של דייוויד בואי ומיק רונסון. לפי הפרשנות הנפוצה, השיר עוסק ביחסים רומנטיים, המתייחסים ככל הנראה ליחסיו של ריד לבת זוגו באותה העת, בטי קרונסטדט, שהפכה לאחר מכן לאשתו הראשונה. פרשנות נפוצה נוספת היא כי השיר עוסק בהתמכרותו של ריד להרואין. השיר כבש את פסגת מצעד הסינגלים הבריטי.

==גרסאות כיסוי==
===דוראן דוראן===
להקת דוראן דוראן ביצעה גרסת כיסוי לשיר בשנת 1995. השיר יצא כסינגל הראשון מתוך האלבום "Thank You" של הלהקה שהורכב מגרסאות כיסוי לשירים שונים. השיר דורג במקום ה-28 במצעד הסינגלים הבריטי. וידאו קליפ בו נראים חברי הלהקה מבצעים את השיר בשילוב עם תמונות סוריאליסטיות צולם בחודש פברואר והוקרן לראשונה חודש לאחר מכן. בשנת 2004 נכלל השיר באלבום האוסף של הלהקה "The Singles 1986–1995".

===סוזן בויל===
סוזן בויל ביצעה גרסת כיסוי לשיר, שהופיעה באלבומה השני "The Gift" ויצא כסינגל בנובמבר 2010. ליציאת השיר קדמה חוסר הסכמה עם לו ריד. בויל הייתה אמורה לבצע את השיר בתוכנית הטלוויזיה "America's Got Talent" במהלך חודש ספטמבר 2010. שעתיים לפני המועד המתוכנן נאלצה לבטל את הופעתה בעקבות הודעה שנמסרה כי לו ריד מתנגד לביצוע השיר בשידור ולהכללתו באלבום. הזמן הקצר לא איפשר ללהקה לערוך חזרות על שיר אחר ובויל ביטלה את הופעתה בצילומים. יומיים לאחר מכן מסר נציגו של הזמר כי לא הייתה לריד התנגדות אישית וכל הנושא נבע מבעיה בפרצדורות הרישוי למתן זכויות שימוש בזכויות יוצרים.

==קישורים חיצוניים==

==הערות שוליים==

קטגוריה:שירי 1972
קטגוריה:שירים באנגלית
קטגוריה:שירי צדקה
קטגוריה:שירים מרובי אמנים
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:שירי זהב בממלכה המאוחדת
שלומית, תלמידת ישו

שלומית (בלטינית: Salome) היא אחת מתלמידותיו של ישו, המתוארת בקצרה בבשורות ובפירוט רב יותר בבשורות האפוקריפיות. שלומית הייתה אשתו של זבדי ואמם של השליחים יעקב ויוחנן בן זבדי. על פי פרשנויות מסוימות, היא הייתה אחותה הצעירה של מרים, אם ישו. לעיתים היא מכונה "מרים-שלומית" או "שלומית נושאת המור". 

על פי המתואר בבשורה על-פי מרקוס, שלומית הייתה בין העדים לצליבת ישו, וכן בין הראשונות שהגיעו לקברו על מנת למשחו בשמנים ובבשמים, וגילו כי הוא קם לתחייה. היא מוזכרת פעם נוספת, כשהיא פונה לישו בבקשה שייתן לבניה לשבת לצדו בשמיים. בבשורה על-פי מתי היא לא מוזכרת בשמה, אלא כאשת זבדי ואמם של יעקב ויוחנן; בבשורה על-פי יוחנן מוזכרת "אחות מרים", והפרשנות המקובלת היא כי מדובר בשלומית ושהיא אחות מרים ודודתו של ישו. 

בכתבים חיצוניים לנצרות יש תיאורים מפורטים יותר של שלומית, המצביעים על אפשרות שהיא הייתה דמות חשובה בין מקורבי ישו, אך תפקידה צומצם בכתבים הקאנוניים. היא מוזכרת בבשורה הסודית על פי מרקוס ; ובבשורה על פי תומאס, כמו גם בבשורה היוונית של המצרים, מתוארים שני דיאלוגים של שלומית עם ישו, המציגים אותה כתלמידתו.

==קישורים חיצוניים==

קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-1
מועצת פועלים

בניין מועצת פועלי ראשון לציון
מועצת פועלים היא מוסד מתחום התאגדות העובדים. מועצת פועלים היא גוף המורכב מחברי מעמד העובדים, אשר מנהל את האינטרסים של העובדים במרחב מסוים, לעיתים תוך שליטה במקום העבודה (ר' גם: דמוקרטיה תעשייתית). 

מועצות פועלים קמו במקומות רבים בעולם על ידי כוחות מהפכניים: הסובייטים (cове́т) באימפריה הרוסית; "מועצות הפועלים והחיילים" (Arbeiter- und Soldatenrat) שהוקמו במסגרת מהפכת נובמבר בגרמניה, והיו מושפעות מקומוניזם של מועצות ומן הרעיון של רפובליקת מועצות. 

בישראל, מועצות הפועלים היו הנציגות המקומיות של ההסתדרות החדשה. מועצת הפועלים של היישוב החזיקה בסמכות לחתום על הסכמים קיבוציים בתחומה הגאוגרפי והבחירות למועצות הפועלים התקיימו כל ארבע שנים. בראש מועצת הפועלים עמד מזכיר מועצת הפועלים, משרה אשר שימשה למספר אישים קרש קפיצה לקריירה פוליטית (בעיקר בשנים שבהן מפא"י הייתה המפלגה הדומיננטית בישראל). מועצות פועלים חולקו לאגפים המקבילים לאלה של הוועד הפועל של ההסתדרות: 
* גזברות
* תרבות והסברה
* ארגון
* איגוד מקצועי 
בעבר היו מועצות הפועלים אחראיות גם לתחומים אחרים, כמו הוראת עברית לעובדים שלא שלטו בשפה ואחריות על קבוצות הספורט המקומיות של הפועל.

לאחר תהליכי השינוי בהסתדרות הכללית, והפיכתה להסתדרות הכללית החדשה, בתקופתו של יו"ר ההסתדרות עמיר פרץ שונה המבנה הארגוני של הארגון, ומועצות הפועלים הוחלפו ב-30 מרחבים גאוגרפיים, המפעילים את סניפי ההסתדרות ביישובים השונים. הבחירות למועצות המרחבים ולראשי המרחבים מתקיימות בצמוד לבחירות לוועידת ולראשות ההסתדרות מדי חמש שנים.

== לקריאה נוספת ==

* [https://pigumim.org.il/lost-treasure-modern-revolutions/ האוצר האבוד של המהפכות המודרניות], שמואל לדרמן, פיגומים

== קישורים חיצוניים ==

* [http://tnuathaavoda.info/terms/home/terms/1201507996.html מועצות פועלים ] במילון תנועת העבודה
* [https://youtu.be/qiLCmlasGek?t=94 חנוכת בית ברנר, בית מועצת פועלי תל אביב], 1935, יומני כרמל <small><small>(התחלה 1:34)</small></small>

==הערות שוליים==

קטגוריה:תנועת העבודה
קטגוריה:ההסתדרות הכללית
קטגוריה:יחסי עבודה
קטגוריה:יחסי עבודה בישראל
גרימסבי טאון

מועדון הכדורגל גרימסבי טאון (באנגלית: Grimsby Town Football Club) הוא מועדון כדורגל אנגלי המשחק בפוטבול ליג השנייה, הליגה הרביעית בחשיבותה בדרגות מבנה הליגות באנגליה. בלאנדל פארק, אצטדיון הבית של המועדון, שוכן בעיירה קלית'ורפס הנמצאת באגד הערים גרימסבי שבצפון-מזרח לינקולנשייר.

== היסטוריה ==
על אף שכיום מצבו איננו טוב, בעבר המועדון היה המצליח ביותר מאזור לינקולנשייר ההיסטורי, והיה היחיד ששיחק בליגה הבכירה של הכדורגל האנגלי. גרימסבי טאון הוא גם המועדון היחיד מלינקולנשייר השלושה שהעפיל לחצי-גמר גביע ה-FA (פעמיים) והוא והיחיד שניצח בשני משחקי גמר שנערכו באצטדיון ומבלי הישן. בהשוואה למועדונים האחרים, המועדון שהה במשך הזמן הארוך ביותר בליגות הראשונה והשנייה מבחינת חשיבות.

בין המאמנים הבולטים בתולדות גרימסבי טאון ניתן למנות את ביל שאנקלי, שמאוחר יותר אימן והוביל את ליברפול לזכייה בתארים רבים. מאמן נוסף הוא לורי מקנמיי שהוביל את גרימסבי טאון לליגה השלישית ב-1972, ולאחר מכן עבר לסאות'המפטון וזכה עמו בגביע ה-FA ב-1976. המאמן המצליח ביותר בתולדות המועדון הוא אלן באקלי, שכיהן שלוש פעמים בתפקיד המאמן בין 1988 ל-2008 והוביל את גרימסבי טאון לשני הניצחונות במשחקי הגמר בוומבלי. בסוף עונת 2010/2011 המועדון ירד לליגה האנגלית החמישית. את עונת 2015/2016 גמר המועדון במקום ה-4 וניצח בפלייאוף ההעפלה לפוטבול ליג השנייה, בה שיחק החל מעונת 2016/2017 ועד עונת 2020/2021 בסיומה ירדה חזרה לליגה החמישית.

==שיאים==
===שיאי מועדון===
* מספר שיא של צופים במשחק ליגה: 26,605 במשחק מול סטוקפורט קאונטי ב-11 באפריל 1952
* מספר שיא של צופים במשחק גביע ה-FA: 31,651 במשחק מול וולבס ב-20 בפברואר 1937
* מספר שיא של צופים במשחק גביע הליגה: 23,115 במשחק מול וולבס ב-4 בדצמבר 1979
* מספר שיא של צופים במשחק במגרש נייטרלי: 76,972 במשחק מול וולבס שנערך באולד טראפורד ב-25 במרץ 1939
* מספר הצופים הנמוך ביותר במשחק ליגה: 1,833 במשחק מול ברנטפורד ב-3 במאי 1969
* מספר הצופים הנמוך ביותר במשחק גביע: 970 במשחק מול סקנת'ורפ יונייטד במסגרת פרס הפוטבול ליג ב-5 בדצמבר 1987
* ניצחון הליגה הגבוה ביותר: 8 - 0 על טרנמיר רוברס ב-4 בספטמבר 1925
* ניצחון גביע ה-FA הגבוה ביותר: 8 - 0 על דרלינגטון ב-21 בנובמבר 1885
* מספר השערים הגבוה ביותר במשחק: 9 - 2 במשחק מול דארוון ב-15 באפריל 1899
* הפסד הליגה הגבוה ביותר: 1 - 9 לארסנל ב-28 בינואר 1931
* הפסד גביע ה-FA הגבוה ביותר: 1 - 9 לפיניקס בסמר ב-25 בנובמבר 1882

===שיאי שחקנים===
* מספר השערים הגבוה ביותר לעונה: פט גלובר עם 42 (1933/1934)
* מספר שערי הליגה הגבוה ביותר: פט גלובר עם 180 (1930–1939)
* מספר משחקי הליגה הגבוה ביותר: ג'ון מקדרמוט עם 647 (1987–2007)
* מספר המשחקים הגבוה ביותר בכל המסגרות: ג'ון מקדרמוט עם 754 (1987 - 2007)
* מספר משחקי הנבחרת הגבוה ביותר בזמן השתייכות למועדון: פט גלובר עם 7 הופעות עבור נבחרת ויילס
* מספר משחקי הנבחרת הגבוה ביותר: קינגסלי בלק עם 31 הופעות עבור נבחרת צפון אירלנד
* סכום שיא ששולם עבור שחקן: 550,000 לירות שטרלינג לפרסטון נורת' אנד תמורת לי אשקרופט (11 באוגוסט 1998)
* סכום שיא שהתקבל עבור שחקן: 1.5 מיליון (לאחר מכן 2 מיליון) מאברטון תמורת ג'ון אוסטר (1 באוגוסט 1997)

==תארים==
* פרס בית הפוטבול ליג: 1981/1982
* פרס הפוטבול ליג: 1997/1998

==קישורים חיצוניים==

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1878
קטגוריה:לינקולנשייר
פליטווד

פליטווד (באנגלית: Fleetwood) היא עיר במחוז לנקשייר בצפון אנגליה, בצפון-מזרח אזור חצי האי פלייד (Fylde). בעיר מתגוררים, נכון ל-2001, 26,840 תושבים. העיר נחשבת לחלק מפרברי בלקפול, אבל הייתה למעשה העיר המתוכננת הראשונה של התקופה הוויקטוריאנית. עד שנות ה-70 של המאה ה-20, הסתמכה העיר בעיקר על תעשיית הדייג שלה, אבל הירידה בדייג במים עמוקים (בין היתר בשל "מלחמת הבקלה") והיעדר חלופות כלכליות הוביל את העיר למצב כלכלי קשה. העיר נחשבת גם לעיירת נופש שקטה, בניגוד לבלקפול השכנה. 

פליטווד הוקמה ב-1836 על ידי פיטר הסקת' ותוכננה על ידי דסימוס ברטון. עם זאת, קיימות עדויות להתיישבות מוקדמת יותר באזור. בדרום מערב העיר קיים בית אחוזה שהיה שייך בתקופת הנרי השמיני למשפחה קתולית בשם אלן (שאחד מבנייה היה החשמן ויליאם אלן ). המלך הפקיע את האחוזה מן המשפחה ומסר אותה למשפחה מנאמניו - תומאס פליטווד, שהיה המפקח על המטבעה המלכותית. האחוזה נותרה כרכוש משפחת פליטווד במשך 300 שנים. 

פליטווד היא מולדתו של מותג סוכריות המנטה Fisherman's Friend

== קישורים חיצוניים == 

קטגוריה:ערכים שבהם תבנית בריטניקה אינה מתאימה
קטגוריה:אנגליה: ערים
קטגוריה:אנגליה: ערי חוף
קטגוריה:לנקשייר: יישובים
טוהוקו

טוהוקו (ביפנית: Tōhoku-chihō - 東北地方), נקרא גם מיצ'יהוקו הוא חבל ארץ ביפן שנמצא בצפון האי הונשו. בשנת 2008 עמדה אוכלוסיית החבל על כ-9,708,257 תושבים. החבל מחולק לשישה מחוזות: אקיטה, אאומורי, פוקושימה, איווטה, מיאגי ויאמאגטה. בחבל מתגוררת הקבוצה האתנית איינו. בחבל משאבי טבע רבים ובדומה לרובה של יפן הוא הררי.

ב-11 במרץ 2011 זעזעה רעידת אדמה בעוצמה של 9 בסולם מגניטודה לפי מומנט, החזקה ביותר שפקדה את יפן ב-140 השנים שקדמו לה, את מחוז טוהוקו. בעקבות רעידת האדמה נוצר גל צונאמי שהרס רבות מערי החוף. השילוב הקטלני של הרעש והגל ההרסני גרם לנזקים חמורים בתחנות הכוח הגרעיניות בפוקושימה.

==קישורים חיצוניים==

*
קטגוריה:יפן: חבלי ארץ
האדרספילד טאון

מועדון הכדורגל האדרספילד טאון (באנגלית: Huddersfield Town Football Club) הוא מועדון כדורגל אנגלי מהעיר האדרספילד שהוקם בשנת 1908, המשחק בפוטבול ליג הראשונה.

== היסטוריה ==
ב-1926 הפך המועדון לראשון שזוכה בשלוש אליפויות ליגה רצופות, הישג שאליו הגיעו שלושה מועדונים נוספים בלבד. ב-2 בפברואר קיבל המועדון את שמו הנוכחי, לאחר שקודם לכן נקרא FA האדרספילד טאון.

המועדון משחק בדרך כלל במדים הכוללים חולצה עם פסים כחולים ולבנים, בנוסף למכנסיים לבנים. היריבים העיקריים של המועדון הם לידס יונייטד וברדפורד סיטי, אם כי ישנן יריבויות בעוצמה פחותה עם בארנסלי, אולדהאם אתלטיק, שפילד יונייטד ושפילד ונסדיי. לקבוצת הנוער של המועדון יש מוניטין טוב, ושחקנים רבים ששיחקו בה משתתפים במשחקי הסגל הבוגר.

משחקי הבית נערכים באצטדיון קירקליס, המונה 24,500 מקומות ישיבה והמשמש גם את קבוצת הרוגבי האדרספילד ג'איינטס.

יושב-ראש המועדון הוא קן דייווי, המכהן באותו תפקיד גם בהאדרספילד ג'איינטס. כפילות התפקידים הזאת עוררה בעבר מספר מחלוקות. ב-10 באפריל 2008 הוכרז כי דייווי יתפטר מתפקידו לאחר שהשלים עסקת מכירה עם איש עסקים בשם דין הויל, שייקח על עצמו את הניהול החל מעונת 2008/2009.

בעונת 2016/2017 סיימה הקבוצה במקום החמישי בצ'מפיונשיפ, וכנגד כל הציפיות עלתה לראשונה לאחר 45 שנים לליגה הבכירה (פרמייר ליג), דרך פלייאוף העלייה.

בעונת 2017/2018 סיימה הקבוצה במקום ה-16 בפריימר ליג ונשארה עונה נוספת. בעונת 2018/2019 חזרה האדרספילד לליגת המשנה לאחר שתי עונות בפרמייר ליג.

בתום עונת 2023/2024 בצ'מפיונשיפ סיימה הקבוצה במקום ה-23 וירדה לפוטבול ליג הראשונה.

==תארים==
* הפוטבול ליג: 3 (, , )
* גביע ה-FA: 1 (1921/1922)
* מגן הקהילה: 1 (1921/1922)

==סגל הקבוצה==
נכון ל-11 בספטמבר 2022

 (בהשאלה ממנצ'סטר סיטי)

 (קפטן)

 (בהשאלה מצ'לסי)

 (בהשאלה מאסטון וילה)

==לקריאה נוספת==
<div class="mw-content-ltr">
* "Huddersfield Town - 75 years on - A History of Huddersfield Town" by George S. Binns
* "Huddersfield Town - A Complete Record 1910-1990" 
* "Huddersfield Town - Champions of England 1923-24, 1924-25, 1925-26" by Jim Brown (published in 2003 by Desert Island Books)
</div>

==קישורים חיצוניים==

* 

==הערות שוליים==

*
קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1908
קטגוריה:מערב יורקשייר: מועדוני כדורגל
אברהם ואן דן קרקהובן

אברהם ואן דן קרקהובן (בפלמית: Abraham van den Kerckhoven; סביבות 1618 -סביבות 1701) היה נגן עוגב ומלחין פלמי.

== חייו ==
קרקהובן נולד במכלן שליד בריסל בפלנדריה (היום בלגיה), למשפחה שבין בניה היו ציירים, זמרים ונגני עוגב רבים. בשנת 1633 התמנה קרקהובן לנגן עוגב בכנסיית קתרינה הקדושה (Sint-Katharinakerk) בבריסל, במקום פייר קורנה. בשנת 1648 החליף את יוהאן קספר קרל כנגן העוגב בלשכת הארכידוכס לאופולד וילהלם מאוסטריה ומשנת 1659 כיהן כנגן העוגב של החצר האוסטרית למשך 14 שנים לפחות. קרקהובן מת בשנת 1701. 

רוב יצירותיו נמצאו בשנת 1905 בכתב-יד, בכרך של יצירות לעוגב משנת 1741 שערך וכינס ז'. קוקיאל, נגן עוגב וכומר בכנסיית וינסנטיוס הקדוש בסואניי. כתב היד הזה נקרא לעיתים על שם קוקיאל ונמצא כיום בספרייה המלכותית על שם אלברט הראשון בבריסל, מס' קטלוגי Ms II 3326. את יצירותיו של קרקהובן הוציא לאור בפעם הראשונה בשנת 1933 י. ואטלה ככרך השני של סדרת Monumenta Musicae Belgicae; בשנת 1982 יצאה לאור פקסימיליה של כתב היד של קוקיאל עם מבוא מאת חודליבה ספיסנס, וזו ההוצאה המקובלת כיום בשימוש.

מכלול יצירותיו של קרקהובן ששרדו מורכב בעיקר מיצירות לעוגב: פנטזיות, פוגות, פרלודים, מיסות ועוד. במוזיקה שלו ניכרת השפעה של סגנונות איטלקיים וצרפתיים; הפוגות והפנטזיות מזכירות את יוהאן יאקוב פרוברגר ולא מעט יצירות מכילות ציוני רגיסטרציה של העוגב, כגון: dessus de tierce ,plein-jeu ,cornet.
פרלודים בפרקים אחדים עם קונטרפונקט חופשי וחיקויי לסירוגין, עשירים בהרמוניות ורחבי-יריעה, מזכירים את מסורת העוגב הצפון-גרמנית.

== לקריאה נוספת ==
<div style="direction: ltr;">
* Orgelmuziek van Abraham van den Kerckhoven e.a in facsimile uitgegeven naar het handschrift in de Koninklijke Bibliotheek te Brussel. Introduction by Godelieve Spiessens. "Documentatiecentrum voor Orgel", Vleeshouwersstraat 23, B-8480 Veurne (Belgium), Veurne 1982.

</div>
* וילי אפל, תולדות המוזיקה לכלי מקלדת עד 1700, עמ' 768-70, בתרגום הנס טישלר, הוצאת אוניברסיטת אינדיאנה 1972
* "אברהם ואן דן קרקהובן", מרי ארמסטרונג פרארד, במילון גרוב המקוון 2006

==קישורים חיצוניים==

קטגוריה:מלחינים בלגים
קטגוריה:נגני עוגב
קטגוריה:מלחינים מתקופת הבארוק
קטגוריה:ילידי 1618
קטגוריה:נפטרים ב-1702
אפיפון

Epiphone Emperor
אֶפּיפון (באנגלית: Epiphone) היא חברה אמריקאית לייצור כלי נגינה שהוקמה בשנה 1873 על ידי אנסטסיוס סטאתופולוס (Stathopoulos).
לפני שנקנתה על ידי חברת גיבסון בשנות ה-50 המאוחרות, אפיפון הייתה היריבה הגדולה של גיבסון בייצור גיטרות מסוג archtop (גיטרות חשמליות עם גוף נפח). אפיפון ייצרה גם גיטרות בס, בנג'ו וכלי מיתר אחרים.
חולשת החברה אחרי מלחמת העולם השנייה איפשרה לגיבסון להשתלט עליה.

== מצב החברה היום ==
אפיפון היא חברת בת של חברת גיבסון, ולכן רבים ממוצריה דומים לגרסאות של גיבסון, אך אפיפון עדיין מחזיקה בקו הייצור שלה לדגמי נפח.

אפיפון מייצרת העתקים כמעט מדויקים של גיטרות גיבסון עם דגש על חיסכון, ובכך הן מיועדות להיות גיטרות לתקציב נמוך.

אפיפון מייצרת גם קולקציה של מגברים.

== קו המוצרים בימינו ==
=== מגברים ===
גיבסון מייצרת מגברי אפיפון מאז שנות ה-60 המהווים העתקים של מגברי פנדר ו גיבסון.
גיבסון החליטה להשיק קו חדש של מגברים ב-2005 ביניהם דגמים מוכרים כמו "So Cal" או "Blues Custom".

=== גיטרות ===
דגמים אלה מיוצרים על ידי אפיפון:

=== העתקים - גיבסון ===
פיקאפים]]
* Les Paul
* The Explorer
* מספר דגמים של SG כולל גם G400, G310 ,SG Special וגם SG CUSTOM.
* כ-20 דגמים של גיבסון לס פול ביניהם דגמי Custom
* ה Dot (כולל ה Dot Studio),בדומה ל ES-335
* The Flying-V
* The Firebird
* The Thunderbird
* The Blackbird
* The ES-175
* The ES-295
* The EDS-1275 Dual-neck
* The Hummingbird
* The LP-100
* Blueshawk
* Nighthawk

=== דגמי אפיפון (מסורים) ===
* כמה גרסאות של Sheraton
* כמה גרסאות של Casino
* Riviera בגרסאות 6 וגם 12 מיתרים
* The Broadway
* The Emperor Regent
* Several versions of the Zephyr:
** Zephyr Blues Deluxe
** Zephyr Regent
* The Supernova
* The Wildkat
* The AlleyKat
* The Flamekat
* Nick Valensi Riviera P-94
* The Viola Bass
* Jack Casady Bass
* The Coronet
* Epiphone Wilshire

== ראו גם ==
* גיבסון (חברה)
* פנדר
* טקמיני גיטרות

== קישורים חיצוניים ==

* 

* [http://www.guitardaterproject.org/epiphone.aspx המספרים הסדרתיים של אפיפון]

==הערות שוליים==

קטגוריה:יצרני גיטרות
קטגוריה:חברות אמריקאיות
קטגוריה:גיבסון
קטגוריה:יצרני כלי נגינה אמריקאים
באה מאהבה – קיסריה 2008

באה מאהבה – קיסריה 2008 הוא אלבום כפול המתעד הופעה של הזמרת הישראלית יהודית רביץ בתיאטרון קיסריה ב-2008.

== רקע ==
בשנת 2008, 21 שנים לאחר צאת אלבומה המצליח באה מאהבה והופעתה בתיאטרון בקיסריה, יצאה רביץ לסדרת הופעות בשם "באה מאהבה – קיסריה 2008" כחגיגות 20 שנה לאלבום. בהופעה ביצעה רביץ ממיטב שיריה לאורך השנים, אירחה את יוני רכטר, דני ליטני ורע מוכיח וזכתה להצלחה עצומה, כך שבתוך חודשיים הופיעה בקיסריה ארבע פעמים.

בעקבות הצלחת המופע יצא אלבום הופעה כפול שתיעד אותו וכן סרט DVD שתיעד את ההופעה הראשונה בסדרה. גרסת ה-DVD כללה דיסק בונוס המתעד את העבודה על האלבום "באה מאהבה", באדיבות ערוץ 24.

בתחילת 2009 יצאה רביץ לסיבוב הופעות נוסף עם אלבום זה.

== רשימת רצועות ==

== קישורים חיצוניים ==

* 

== הערות שוליים ==

קטגוריה:אלבומי הופעה מ-2008
קטגוריה:אלבומי יהודית רביץ
קטגוריה:אלבומי הופעה בעברית
קטגוריה:אלבומי חברת הליקון
אוסטריה זלצבורג

אוסטריה זלצבורג (בגרמנית: SV Austria Salzburg) הוא מועדון כדורגל אוסטרי, מהעיר זלצבורג. המועדון הוקם בשנת 2005 על ידי כמה אוהדי אוסטריה זלצבורג המקורית לאחר שהבעלים של רד בול זלצבורג, שינו גם את צבעי המועדון מהסגול והלבן המסורתי לאדום-לבן.

המועדון המחודש החל את השתתפותו בליגה השביעית בחשיבותה במערכת הליגות של אוסטריה בשנת 2006 והעפיל לליגה השלישית בחשיבותה, Regionalliga West, תוך ארבע שנים בשנת 2010. בשנת 2015 המועדון העפיל לליגה האוסטרית השנייה, ליגה אחת מתחת לבונדסליגה האוסטרית, אך ירד ליגה כעבור שנה.<ref></ref>
== היסטוריה ==
המועדון המקורי הוקם בשנת 1933. המועדון המקורי נרכש על ידי חברת רד בול בשנת 2005, שדרסה את ההיסטוריה ואת צבעי המועדון המקורי. הם שינו את שמו של המועדון לרד בול זלצבורג, תוך שינוי צבעי הקבוצה בטענה כי מדובר בקבוצה חדשה. כוויתור לבקשות האוהדים לשמור על הצבעים הישנים, הציעה רד בול לאפשר למדי השוער להיות סגולים במשחקי חוץ. הדבר נתפס כעלבון מצד האוהדים שפעלו להרמת קבוצת אוהדים, המכונה "הסגולים-לבנים", מתוך רצון לשמור על המסורת בת 72 השנים של המועדון שלהם, שלדעתם רד בול התעלמה ממנה.<ref></ref>

ב-7 באוקטובר 2005 רשמו הסגולים-לבנים בהצלחה את שמו המקורי של המועדון הישן "SV אוסטריה זלצבורג" ואת סמל המועדון הישן. במחצית השנייה של עונת 2005/06 אוסטריה הציבה קבוצה מאוחדת עם מחלקת הכדורגל של פ.ס.וו שוורץ-וייס זלצבורג, ששיחקה בליגה של זלצבורג, הליגה הרביעית בחשיבותה בכדורגל האוסטרי, אך בסוף העונה חברי פ.ס.וו הצביעו נגד המשך שיתוף הפעולה. לפיכך, האוהדים הקימו קבוצה חדשה לחלוטין, שנרשמה לליגה קלאסה נורד 2, הליגה השביעית של הכדורגל האוסטרי, לעונת 2006.07.

המשחק הראשון של אוסטריה זלצבורג המחודשת היה ב-29 ביולי 2006 נגד ליפרינגר, מועדון כדורגל אחר מזלצבורג. אוסטריה ניצחה 6–0 והמשיכה לזכייה בליגה ועלתה לליגה קלאסה נורד 1. זו הייתה הראשונה מבין ארבע אליפויות והעפלות רצופות של אוסטריה זלצבורג. הם זכו באליפות הליגה בעונת 2007/08, בעונת 2008/2010 הבטיחה את העפלת המועדון לליגה השלישית באוסטריה, Regionalliga West, לעונת 2010/11. המועדון סיים במקום החמישי בעונת 2010/2011 ובמקום השמיני בעונת 2011/2012.

בעונת 2014/15 המועדון עלה לליגה הראשונה, השנייה בחשיבותה בכדורגל האוסטרי, אחרי זכייה ב-Regionalliga West. העלייה לליגה הראשונה הכניסה את המועדון לחובות של 900,000 אירו עד נובמבר 2015, שנגרם כתוצאה מהתקציב המוגדל לשחקנים וכן דרישות האבטחה לקיים משחקי בית מסוימים ללא צופים. המועדון היה מוכן למכור עד 51 אחוז מהבעלות על הקבוצה למשקיע, כל עוד שמו, הצבעים והסמל לא ישונו, אך הבונדסליגה האוסטרית הודיעה כי מכירת רוב הקבוצה תפר את כללי הליגה. כך, בשל הפרת רישיון הליגה, בנובמבר 2015 הקבוצה נקנסה בסכום של 40,000 אירו והופחתו 6 נקודות, בעקבות כישלון הקבוצה לעמוד בדרישות האצטדיון של הליגה.<ref></ref>
== גלריה ==
<gallery class="center">
קובץ:Seek10.jpg|2006
קובץ:Unk38.jpg|2007
קובץ:Sdorf01.jpg|2007
</gallery>
== ראו גם ==
*רד בול זלצבורג
== קישורים חיצוניים ==

* 

== הערות שוליים ==

קטגוריה:קבוצות כדורגל שהוקמו ב-2005
קטגוריה:זלצבורג: ספורט
קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1933
קטגוריה:קבוצות ספורט בבעלות אוהדים
קטגוריה:קואופרטיבים
אלכסנדרו מאנדי

אלכסנדרו מאנדי (ברומנית: Alexandru Mandy; 9 באוגוסט 1914 – 10 באוקטובר 2005) היה מלחין ומשורר יהודי-רומני. היה רוקח בהכשרתו.

==קורות חיים==
אלכסנדר מאנדי נולד בקראיובה, בשם ארמאן אברם פנחס Armand Abram Penchas. הוא למד בשנים 1935 - 1940 למד בפקולטה לרוקחות של אוניברסיטת בוקרשט. בתקופת שואת יהודי רומניה נלקח לעבודת כפייה ובהמשך הוגלה לטרנסניסטריה.

את פעילותו המוזיקלית התחיל ב-1940 בקראיובה עם יצירה בשתי מערכות בשם Pour vous Madame, על פי ליברית של אלכסנדרו אסאן (Alexandru Assan). שיתוף הפעולה בין השניים נמשך ביצירה "האור 1946" Lumina 1946 ו"האור 1947" Lumina 1947. את כניסתו לעולם המוזיקה הקלה עשה ב-1950 עם "לילה לבן" על פי שיר של אאוג'ן מיראה Eugen Mirea ובביצועה של ג'יג'י מרגה Gigi Marga. הצלחתו הגדולה הגיעה עשר שנים מאוחר יותר עם השיר "זמר הרוח". הוא חיבר שירים למנגינות של מלחינים אחרים, אך ברוב שיריו כתב את המוזיקה בעצמו. השירים שלו בוצעו בעיקר על ידי: מיכאלה מיכאי, סרג'יו צ'יויו, קורנל קונסטנטיניו, דוינה ספטרו, ליאנה לונגו, לומיניצה דוברסקו, מיראבלה דאואר וקורינה קיריאק.

בגיל עשרים, בחוג הספרותי של אלנה פאראגו, הכיר מאנדי את ברנקושי ומאוחר יותר הקדיש שירים לחלק מפסליו הנודעים וביניהם: "הטור האינסוף", "שער הנשיקה" ו"שולחן הדומייה". את השיר "קולך" כתב כמחווה למאריה טנאסה.

ב-1996, בהוצאה הרומנית "Hasefer", פורסמה האסופה "Cântece ale unor compozitori evrei din România" (שירים של מלחינים יהודים ברומניה), שכללה חמש מיצירותיו, שני שירים שכתב למוזיקה של מישו ינקו ושלוש יצירות אחרות בהן כתב גם את המוזיקה ובהן "ירוסלים", יצירה שהוקדשה לקורבנות הישראלים של טבח הספורטאים באולימפיאדת מינכן.

לאחר מותו נטמן בבית העלמין הספרדי של בוקרשט.

== קישורים חיצוניים ==

* [http://www.observatorul.com/articles_main.asp?action=articleviewdetail&ID=2844 Alexandru Mandy], מאמר שפורסם ב 27 בנובמבר 2005 בכתב העת Observatorul (המשקיף)

קטגוריה:רוקחים יהודים
קטגוריה:מלחינים יהודים רומנים
קטגוריה:משוררים יהודים רומנים
קטגוריה:רומנים שנולדו ב-1914
קטגוריה:רומנים שנפטרו ב-2005
Last.fm

Last.fm הוא אתר שמספק שירותי רשת חברתית מקוונת ומסד נתונים של מוזיקה. האתר הוקם בשנת 2002 ומשרדיו הראשיים נמצאים בלונדון שבממלכה המאוחדת. האתר מספק המלצות מוזיקה המבוססות על טעמו האישי של הגולש ובניית פרופיל האזנות ייחודי לכל משתמש, המאפשר למערכת לקלוע לטעמו באופן "מדויק" יותר על ידי מעקב אחר המוזיקה לה מאזין המשתמש בשירותי מוזיקה שונים כמו ספוטיפיי, דיזר, טיידל, סאונדקלאוד, Anghami ונוספים<ref></ref>. בין היתר, יכולים המשתמשים לבנות רשימות השמעה אישיות, להאזין לתחנות רדיו המבוססות על סגנון מסוים, לצפות ולערוך דפי מידע ולחלוק את טעמם המוזיקלי עם גולשים נוספים. כמו כן, האתר מספק סטטיסטיקות האזנה אישיות וגלובליות, המתעדכנות באופן תדיר.

בשנים הראשונות, שירות הרדיו האינטרנטי של Last.fm ניתן בצורה חינמית, והאתר כלל אפשרות לשדרוג השירות במינוי בתשלום. החל מאפריל 2009, לא ניתן היה להזרים (stream) מדיה באתר, אלא בהרשמה בתשלום חודשי (3$ לחודש), זאת עקב סוגיית תשלום התמלוגים לאמנים ולחברות התקליטים.

בשנת 2009, היו לאתר יותר מ-30 מיליון משתמשים מכ-200 מדינות מסביב לעולם. ב-30 במאי 2007 נרכש האתר על ידי CBS Interactive בעבור כ־140 מיליון פאונד (כ-280 מיליון דולר)<ref></ref>.

שירות הזרמת הרדיו הופסק ב-28 באפריל 2014<ref></ref>. היכולת לגשת לקטלוג הגדול של המוזיקה המאוחסנת באתר הוסרה לאחר מכן לחלוטין, והוחלפה בקישורים ליוטיוב וספוטיפיי.

== הערות שוליים ==

==קישורים חיצוניים==

*

קטגוריה:אתרי מוזיקה
קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2002
שאולה

{| align="left"
|

|-
|

|-
|

|}
שאולה או λ בעקרב הוא הכוכב השני בבהירותו בקבוצת עקרב, ואחד מהכוכבים הבהירים ביותר בשמי הלילה. למרות עובדה זו, זכה הכוכב לציון באייר נמוך (λ היא האות ה-11 באלפבית היווני), ככל הנראה בשל מיקומו הדרומי שמקשה על הצפייה בו מאירופה. פרוש שמו של הכוכב בערבית (الشولاء - אל-שַאוּלַא) הוא "המונף" - המתייחס לזנב העקרב, כיוון שהכוכב נמצא בקצה הזנב, בצמוד לכוכב לסאת' (υ בעקרב) המייצג את העוקץ.

==מאפיינים==
שאולה הוא למעשה מערכת משולשת הנמצאת במרחק של כ-570 שנות אור ומורכבת משני כוכבי הסדרה הראשית כחולים וכוכב נוסף קטן הרבה יותר שטיבו אינו ידוע בוודאות. שני הכוכבים הגדולים מקיפים זה את זה במרחק של כ-5.7 יחידות אסטרונומיות (מעט יותר מהמרחק של צדק מהשמש) בזמן הקפה של כשלוש שנים (1,082 ימים). מסת הכוכב הגדול מבין השניים, שאולה Aa היא כ-11 מסות שמש, רדיוסו יותר מ-6 רדיוסי שמש והטמפרטורה שלו היא 25,000 קלווין, כך שהוא מוגדר כתת-ענק כחול מסוג ספקטרלי B1.5 IV. כוכב זה הוא משתנה β בקפאוס עם שינוי של כמאית דרגת בהירות במחזוריות של כ-4.68 שעות. הכוכב השני, שאולה B קטן יותר, מסתו כ-8 מסות שמש, רדיוסו כ-5.5 רדיוסי שמש והטמפרטורה שלו היא 21,000 קלווין כך שהוא מסוג ספקטרלי B2 V. רוב הקרינה של שני הכוכבים היא בתחום העל-סגול כך שלמרות שעוצמת ההארה שלהם היא פי 16,000 מהשמש, באור נראה הם קורנים רק פי 2,500 ממנה.

הכוכב הנוסף במערכת, שאולה Ab, הוא עמום בהרבה ומקיף את שאולה A בזמן הקפה של פחות משישה ימים ובמרחק ממוצע של כ-0.15 יחידות אסטרונומיות (כמחצית המרחק של כוכב חמה מהשמש). בשל הקרבה הרבה לשאולה A לא ניתן להבחין בו ישירות וקיומו מוסק מקיומה של קרינת X חריגה משאולה A. מסתו המשוערת של הכוכב היא כ-1.8 מסות שמש וטיבו אינו ברור. קיימות השערות שמדובר בכוכב נייטרונים, ננס לבן או כוכב צעיר בשלבי התהוות, שזו האפשרות הסבירה יותר בהתחשב בגילם הצעיר של שני הכוכבים הגדולים - כ-15 מיליון שנים בלבד.

במרחק זוויתי של 42 שניות קשת ובמרחק זוויתי של 95 שניות קשת משאולה A (פי 1300 ופי 3000 מהמרחק הזוויתי בין שאולה A ושאולה B) נמצאים שני כוכבים עמומים נוספים עם בהירויות מדרגה 15 ו-12. לא ידוע האם שני הכוכבים האלו קשורים למערכת של שאולה או שהם רק במקרה נמצאים באותו קו ראייה.

הכוכב υ (אופסילון) בעקרב (לסאת') המייצג את העוקץ של העקרב נמצא כחצי מעלה מדרום מערב לשאולה.

== קישורים חיצוניים ==
* 
* 
* 
* 

==הערות שוליים==

קטגוריה:תת-ענקים מסוג B
קטגוריה:כוכבי הסדרה הראשית מסוג B
קטגוריה:משתני בטא בקפאוס
קטגוריה:מערכות מרובות כוכבים
קטגוריה:קבוצת הכוכבים עקרב
קטגוריה:כוכבים בהירים
פסטיבל

[[פסטיבל טדו ביפן]]
פסטיבל אוכל ב[[בחריין]]
גנים הבוטניים האוניברסיטאיים בירושלים}}
פסטיבל (בלועזית: Festival. לפי האקדמיה ללשון העברית: תְּחִגָּה) הוא חגיגת אירועים אמנותיים או בידוריים בהיקף גדול מהרגיל. אירועי ותכני הפסטיבל הם על פי רוב בעלי מכנה משותף, כמו נושא או צורה אומנותית. רבים מהפסטיבלים מתקיימים באופן סדיר פעם בשנה.

== מקור המונח ==
מקור המילה "פסטיבל" (Festival) בצרפתית ובאנגלית של ימי הביניים. המילה התפתחה מהמילה הלטינית festa, שפירושה סעודה, משתה, חגיגה.

==סוגי פסטיבלים==
ישנם פסטיבלים העוסקים בתחום רחב מאוד, אותו הם פורטים באמצעות תכנים שונים לנושאים וסוגות – לדוגמה פסטיבלי מוזיקה; וישנם אחרים, המקדישים עצמם לנושא מצומצם בתוך תחום רחב – כדוגמת "פסטיבל מוזיקת הרנסאנס של קופנהגן". לצד אלה ישנם אף "פסטיבלי-נישה": אלו הם אותם פסטיבלים המתמקדים ברעיון צר יחסית, או המעלים את קרנה או פועלה של אישיות ספציפית, למשל פסטיבל ריכרד וגנר. בשולי הפסטיבל יתקיימו, על פי רוב, הרצאות, פאנלים ומספר אירועי-משנה קטנים המיועדים לתמוך בנושא האירוע המרכזי – כתערוכות, או להשלים את אווירת החג, כדוכני מזון.

פסטיבל בהיקף קטן יכול להתרחש כולו על במה אחת, שעליה עולים הרכבים מוזיקליים רבים בזה אחר זה במשך שעות אחדות (למשל פסטיבל שירי ילדים). פסטיבל כזה ייועד על פי רוב לקהל מקומי או קטן. פסטיבל גדול, שמושך קהל רחב יותר ועשוי אף למשוך אורחים מארצות אחרות, יכול להתרחש במהלך ימים אחדים (כאלה הם למשל פסטיבלי רוק) ואפילו במשך חודש (למשל פסטיבל ישראל), ויכול להתרחש על במה אחת, במות אחדות או אף במקומות רבים ברחבי אותה עיר.

פסטיבלים יכולים להיות מאורגנים על ידי רשות מקומית או על ידי יזם פרטי. אולם כמעט כל הפסטיבלים הם בעלי מטרה של קידום ערך כלשהו/צורת אמנות מסוימת בציבור הרחב החי בסביבה שבה נערך אותו פסטיבל.

פסטיבל שמשולב בשוק או אירועי מכירה של מוצרים ייחודיים נקרא יריד (לדוגמה יריד החלב של ויסקונסין). קרנבל הוא פסטיבל תחפושות וריקודים בהשתתפות הקהל, לרוב בליווי תהלוכה בעלת אלמנטים קרקסיים. זהו פסטיבל שמקורו דתי בימי הביניים. רוב הפסטיבלים הנערכים בעידן המודרני, מכילים אירועי אמנות כסרטי קולנוע, הצגות, או מופעי מוזיקה, ריקוד ולוליינות, לעיתים בשילוב של מספר צורות אמנות (כמו בפסטיבל ישראל) ולעיתים תוך ייחוד של צורת אמנות אחת (כפסטיבלי תיאטרון).

== ראו גם ==
* קרנבל
*מסיבה

==קישורים חיצוניים==

* 
* 

== הערות שוליים ==

*
אדוארד ב. לואיס

אדוארד ב. לואיס (באנגלית: Edward B. Lewis; 20 במאי 1918 - 21 ביולי 2004) היה גנטיקאי אמריקאי, זוכה פרס נובל לפיזיולוגיה ולרפואה לשנת 1995.

==ביוגרפיה==
לואיס נולד וגדל בפנסילבניה, בתיכון קרא על מחקרם של הגנטיקאים תומאס האנט מורגן ואלפרד סטרוטוונט בנוגע לדרוזופילה (זבוב הפירות), אחד מאורגניזמי המודל העיקריים בגנטיקה, והחל להתנסות בגידול וריבוי של הזבובים בעצמו. כמוזיקאי מוכשר זכה לואיס למלגת לימודים באוניברסיטת באקנל המקומית אך לאחר שנה עזב לטובת לימודי ביוסטטיסטיקה באוניברסיטת מינסוטה, אותם סיים תוך שנתיים ב-1939. במהלך לימודיו המשיך להתנסות במחקרים גנטים על זנים חדשים של תסיסנית המחקר (Drosophila melanogaster). לאחר סיום התואר הראשון עבר לואיס למכון הטכנולוגי של קליפורניה בו סיים ב-1942 את לימודי הדוקטורט תחת הנחייתו של סטרוטוונט. בשנים אלו פיתח את מבחן הקומפלמנטציה (cis-trans test). 

בסיום לימודיו גויס לואיס לחיל האוויר האמריקני, הוא למד קורס במטאורולוגיה ונשלח כחזאי לזירת האוקיינוס השקט. בסיום המלחמה חזר לעבוד בקאלטק, ב-1956 מונה לפרופסור לביולוגיה במכון וב-1966 למחזיק הקתדרה על שם תומאס האנט מורגן. במשך שנים מחקריו לא זכו לתשומת לב רבה ושיטותיו הפכו למיושנות עם התפתחות הביולוגיה המולקולרית, אך לאחר שמדענים בקאלטק, בהם דייוויד הוגנס, הסתייעו בידע של לואיס לצורך שיבוט של גנים הומיאוטיים ומיפוי הגנום של הדרוזופילה, הם גילו אזור הומולוגיה, כפי שלואיס חזה במחקריו במשך שנים רבות. 

ב-1989 זכה לואיס בפרס וולף לרפואה "על הוכחת קיומה וחקירתה של הבקרה הגנטית של התפתחות חלקי הגוף באמצעות גנים הומיאוטיים", ב-1990 במדליה הלאומית למדעים, ב-1991 בפרס לסקר למחקר רפואי וב-1995 זכה בפרס נובל לפיזיולוגיה ולרפואה יחד עם כריסטיאנה ניסליין-פולהרד ואריק וישאוס על בקרה גנטית של שלבים מוקדמים בהתפתחות עוברית.

לואיס היה חבר באקדמיה הלאומית למדעים של ארצות הברית בחברה הפילוסופית האמריקאית, באקדמיה האמריקאית לאמנויות ולמדעים ועמית זר בחברה המלכותית הבריטית. 

לואיס היה נשוי ואב לשלושה בנים.

==קישורים חיצוניים==

* [https://web.archive.org/web/20061002131635/http://www.wolffund.org.il/fullheb.asp?id=93 אודות מחקריו באתר קרן וולף]
* [https://web.archive.org/web/20090827051120/http://eands.caltech.edu/articles/LXVII4/lewis.html הספד] באתר המכון הטכנולוגי של קליפורניה
* 
* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס וולף לרפואה
קטגוריה:גנטיקאים אמריקאים
קטגוריה:ביולוגים אמריקאים
קטגוריה:סגל המכון הטכנולוגי של קליפורניה
קטגוריה:עמיתים זרים בחברה המלכותית
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:זוכי המדליה הלאומית למדעים
קטגוריה:בוגרי אוניברסיטת מינסוטה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאים שנולדו ב-1918
קטגוריה:אמריקאים שנפטרו ב-2004
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
מנדוסינו (מחוז)

מיקום בקליפורניה
גפנים בעמק אנדרסון
מנדוסינו (באנגלית: Mendocino) הוא מחוז בצפון קליפורניה, ארצות הברית. צפונית לסן פרנסיסקו ומערבית לסנטרל ואלי. נכון לשנת 2010, האוכלוסייה מנתה כ-87,841 תושבים.
את המחוז מייחדים קו החוף של האוקיינוס השקט, יערות סקוויה נאה, תעשיית היין וההשקפה הליברלית בכל הנוגע למריחואנה.

==היסטוריה==
מחוז מנדוסינו היה אחד המחוזות הראשונים במדינת קליפורניה. המחוז הוקם ב-1850, בזמן קום המדינה. עקב האוכלוסייה הדלה, המחוז לא זכה לממשל משלו ועד שנת 1859 היה כפוף לממשל של מחוז סונומה. 
המחוז קרוי על שם אנטוניו דה מנדוסה, מנהלן ספרדי, המשנה למלך הראשון שמשל בעולם החדש.

==קישורים חיצוניים==

* 

*
קטגוריה:קליפורניה: מחוזות
גולבוהור דוידובה

גולבוהור דוידובה (רוסית: Гульбоор Давыдова; ) היא בת עדת יהודי ההרים שנודעה במאבקה, נמרצותה ופעלתנותה. עם שמה נקשרים הגבורה והמאבק. מוצאה בדרבנט שבדאגסטן (אזור הקווקז), שם נולדה וחיה את חייה. חשיבותה במיתוס שנבנה על סיפורה, ובגבורה שהיא מייצגת עבור תושבי אזור הקווקז ובפרט עבור תושבי האזור היהודים.

בעלה נהרג במלחמת העולם הראשונה. בשנת 1928 בעיירה חושממזיל (Хошмемзиль) שבדאגסטן בקשה להצטרף לקולחוז חדש, אך מקימי הקולחוז לא קיבלו אותה בטענה שאישה (בייחוד אלמנה) לא יכולה לעבוד בשווה לגבר. לאחר הדחייה הצטרפה לקולחוז קרסניה בטרצ'קה (Красная батрачка, העובדת האדומה), לשם אספה נשים אלמנות. כך בעצם הוקם קולחוז של נשים. קולחוז זה נקרא לאחר מכן על שמה של דוידובה.

קולחוז הנשים עבד בצורה טובה, עבודת הקטיפה הייתה טובה יותר מזו שבקולחוז הגברים, והייתה הצלחה גדולה יותר בקולחוז העובדות האדומות. לאחר זמן התאחדו שני הקולחוזים למשק שיתופי אחד.

בתחילת מלחמת העולם השנייה הייתה גולבוהור ראש צוות בקולחוז פוט קומוניזמה (Путь коммунизма, "נתיב הקומוניזם") והפעילה אותו בכוח ובמרץ. בקולחוז היה חוסר בידיים עובדות, ולמרות זאת הוא המשיך לעבוד במרץ רב והיבול שהיה מוכר למדינה היה רב יותר מבתקופה שלפני המלחמה.
במלחמת עולם השנייה פקד את גולבוהור אסון נוסף ושניים מבניה נהרגו במלחמה. כעת הייתה גם אלמנה וגם אם שכולה.

לא פעם נבחרה להשתתף במועצות נבחרים, ועל שמה נקראו רחובות בדרבנט. כמו כן היא קיבלה אות "גיבור העמל הסוציאליסטי" על תרומתה למאמץ המלחמתי. בשנת 1980 המשורר חיזגיל אבשלומוב פרסם שירה על חייה.

== קישורים חיצוניים ==
* [https://warheroes.ru/hero/hero.asp?Hero_id=15679 קורות חיים] 
* [http://www.youtube.com/watch?v=AzOjtuVYXKE שיר על גולבוהור דוידוב] - בשפת הג'והורי.

קטגוריה:ילידות 1892
קטגוריה:יהודי ההרים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:סובייטיות שנפטרו ב-1983
גוונדולן, מלכת אנגליה

גוונדולן (באנגלית: Queen Gwendolen), על פי ספרו של ג'פרי ממונמות' "ההיסטוריה של מלכי בריטניה" הייתה מלכת אנגליה. אין כל עדות היסטורית לקיומה, ולכן היא נחשבת למלכה מיתולוגית שמלכה באנגליה בתקופת הברזל.

על פי ג'פרי, גוונדולן הייתה בתו של קורינאוס מלך קורנוול, ורעייתו של המלך לוקרינוס, אולם הוא לא אהב אותה, ולאחר מות אביה גרש אותה ונשא לאישה את אהובתו אסטרילדיס אותה הציל מהאמבר ההוני.

קודם לגירושה, נולד ללוקרינוס ולגוונדולן בן אחד - מאדאן. לאחר שלוקרינוס גרש את גוונדולן, נמלטה גוונדולן לקורנוול ושבה בראש צבא להילחם בלוקרינוס. הקרב נערך ליד הנהר סטור, וגוונדולן הביסה את לוקרינוס והטביעה את אסטרילדיס ואת בתם המשותפת של אסטרילדיס ולוקרינוס - האברן, בנהר הסוורן.

לאחר ניצחונה שלטה גוונדולן באנגליה 15 שנים, ואז פרשה מכס המלכות לטובת בנה - מאדאן, והתגוררה את שארית חייה בקורנוול.

מונמות' מציין כי גוונדולן שלטה בתקופת שמואל הנביא, ובתקופת חייו של הומרוס ביוון.

==קישורים חיצוניים==
* [http://freepages.genealogy.rootsweb.ancestry.com/~jamesdow/s013/f450245.htm גניאולוגיה של גוונדולן]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
ניקולאי קיסליוב

ניקולאי יעקבלביץ' קיסליוב (ברוסית: Николай Яковлевич Киселёв; 1913–1974) היה מפקד יחידת פרטיזנים סובייטים באזור מינסק במהלך מלחמת העולם השנייה, אשר הציל 218 יהודים. הוכר על ידי יד ושם כחסיד אומות העולם.

==קורות חיים==
ניקולאי קיסליוב נולד בבשקיריה. בשנת 1939 התגייס לצבא האדום ושירת בתפקיד קצין פוליטי. לאחר פלישת גרמניה הנאצית לברית המועצות ביוני 1941, נשלח לחזית. הוא לחם באזור בלארוס ובאחד הקרבות נפל בשבי. לאחר שהות קצרה במחנה שבויים במינסק הצליח להימלט ליערות, שם ארגן יחידת פרטיזנים, אשר נקראה "הנוקם". בקיץ 1942 התנדב להוביל קבוצת ניצולים יהודים מהכפר דולגינובו לאזור שהיה מחוץ לשטח הכיבוש הנאצי. לאחר מסע לאורך כ-1,500 קילומטר הצליח קיסליוב להעביר לשטח ששוחרר על ידי הצבא האדום 218 יהודים. 
לאחר המלחמה עבד קיסליוב במוסקבה בתפקידים בכירים במשרד לסחר חוץ. הוא נישא בשנת 1946 ונולדו לו בת ובן, נפטר בשנת 1974.

==מעשה הגבורה של קיסליוב==
בכפר דולגינובו (אשר חלק מתושביו הציל קיסליוב) התגוררו לפני המלחמה כ-5,000 יהודים. לאחר הכיבוש הנאצי הקימו הגרמנים גטו, בו רוכזו כל התושבים היהודים. בחורף 1942 נרצחו רוב תושבי הגטו ומעטים בלבד הצליחו להימלט ליערות שבסביבה ולהסתתר שם. היהודים ביקשו להצטרף ליחידת הפרטיזנים "הנוקם" שפעלה באזור. אך ליחידה זו לא הייתה כל אפשרות לכלכל כמות כה גדולה של אנשים. מפקד היחידה, ניקולאי קיסליוב, פנה אל המפקדה האזורית של הפרטיזנים בבקשה לעזרה בפתרון המצב. הפיקוד השיב, כי האופציה היחידה היא להוביל את הניצולים אל מחוץ לשטח הכיבוש הנאצי. קיסליוב החליט להתנדב למשימה זו ולהוביל בעצמו את היהודים. הוא יצא עם 270 יהודים (רובם זקנים, נשים וילדים - הגברים הצעירים נשארו כלוחמים ביחידת הפרטיזנים) למסע הארוך. לקבוצה הזו לא צורפו לוחמים ולמעשה היו בה רק שני אנשים חמושים - קיסליוב והקשרית שלו. המסע ארך כחודש, במהלכו עברה הקבוצה כ-1,500 קילומטרים. במהלך המסע אירעו מספר היתקלויות עם הגרמנים ומשתפי הפעולה שלהם, בהם נהרגו 52 יהודים. בסופו של דבר הצליח קיסליוב עם 218 יהודים להגיע לאזור בשליטת הצבא האדום. לאחר המפגש עם החיילים הסובייטים נעצר קיסליוב על ידי הנ.ק.ו.ד. באשמת עריקות. אך הודות לפניות הניצולים היהודים שוחרר מן המעצר. 

לאחר המלחמה לא סיפר קיסליוב לאף אחד על מעשה הגבורה שלו. הסיפור התגלה במקרה בסוף שנות ה-90, כאשר מנהלת מכון להיסטוריה ותרבות יהודית במינסק מצאה מסמך בנושא בארכיון המפלגה הקומוניסטית. המסמך שנמצא - דו"ח של קיסליוב אודות המסע שלו ורשימה שמית של הניצולים.

בשנת 2005 הוענק לקיסליוב על ידי "יד ושם" תואר "חסיד אומות העולם".

==מורשת==
בשנת 2008 צולם בבלארוס סרט דוקומנטרי "רשימת קיסליוב" אודות האיש.

ב־2021 בבלארוס החלו צילומי הסרט העלילתי "צדיק" (Праведник) בכיכובם של אלכסנדר יאצנקו, דובלה גליקמן, ליובוב קונסטנטינובה, סרגיי מקובצקי, פיודור דוברונראבוב, יבגני טקאצ'וק, קונסטנטין חבנסקי, צ'ולפן חמאטובה בהפקת Weit Media, סנטרל פרטנרשיפ וערוץ הטלוויזיה רוסיה-1 מבית VGTRK, בתמיכת קרן הקולנוע הרוסי. הסרט צולם גם ברוסיה ובישראל.

==קישורים חיצוניים==

==הערות שוליים==

קטגוריה:רוסים חסידי אומות העולם
קטגוריה:פרטיזנים סובייטים
קטגוריה:אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:מקבלי עיטור המלחמה הפטריוטית הגדולה
קטגוריה:שואת יהודי בלארוס
קטגוריה:מצילים בשואה: בלארוס
קטגוריה:סובייטים שנולדו ב-1913
קטגוריה:סובייטים שנפטרו ב-1974
מאדאן

מאדאן (נפטר בשנת 1036 לפנה"ס לערך) היה מלך אנגליה על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי לקיומו של מאדאן, והוא נחשב לאחד המלכים האגדיים אשר שלטו באנגליה בתקופת הברזל.

מאדאן היה בנם של לוקרינוס וגוונדולן, אשר שלטו באנגליה לפניו.

מאדאן נולד בעת שלוקרינוס וגוונדולן היו נשואים, אולם נישואים אלה נכפו על לוקרינוס על ידי אביה של גוונדולן - קורינאוס מלך קורנוול, ולאחר מותו גרש לוקרינוס את גוונדולן. גוונדולן שבה בראש צבא, הרגה את לוקרינוס ומלכה במקומו. לאחר 15 שנות מלוכה ויתרה על כיסאה לטובת בנה מאדאן.

על פי ג'פרי, לאחר שעלה לשלטון נשא אישה, ונולדו לו שני בניו: ממפריקיוס (Mempricius) ומאלין (Malin).

מאדאן שלט באנגליה 40 שנה, ולאחר מותו פרצה מלחמת אזרחים על השלטון בין שני בניו.

==קישורים חיצוניים==
* [http://freepages.genealogy.rootsweb.ancestry.com/~jamesdow/s056/f725122.htm גניאולוגיה של מאדאן] 
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
האמבר ההוני

האמבר ההוני (באנגלית: Humber the Hun), על פי ספרו של ג'פרי ממונמות' "ההיסטוריה של מלכי בריטניה" היה מלך ההונים. מאחר שלמעט ספרו של מונמות', אין כל תיעוד היסטורי לקיומו, המדובר במלך אגדי, שכנראה לא היה קיים במציאות.

על פי ג'פרי, לאחר מותו של ראשון מלכי בריטניה, ברוטוס, אשר כבש את האי מהענקים ששלטו בו, חולקה הממלכה בין שלושת בניו: לוקרינוס, קאמבר ואלבאנאקטוס.

האמבר ההוני פלש לאלבה, ממלכתו של אלבאנאקטוס והרג אותו בקרב. אנשיו של אלבאנאקטוס ברחו דרומה, ולוקרינוס כרת ברית עם קאמבר ושניהם יצאו להביס את האמבר ההוני. בתום הקרב בו הוטבע האמבר בנהר הנקרא כיום על שמו (נהר ההאמבר), שחרר לוקרינוס את אסטרילדיס, בתו של מלך גרמניה אשר נכלאה על ידו והתאהב בה.

קטגוריה:האיים הבריטיים: היסטוריה
ממפריקיוס

ממפריקיוס או ממביר (באנגלית: Mempricius; בוולשית: Membyr; נפטר בשנת 1006 לפנה"ס לערך) הוא שמו של מלך אגדי של אנגליה, המוזכר בספרו של ג'פרי ממונמות' "ההיסטוריה של מלכי בריטניה".

אין כל תיעוד היסטורי לקיומו.

ממפריקיוס היה בנו של מאדאן, מלך אנגליה שקדם לו, ואחיו של מאלין (Malin).

על פי ג'פרי, לאחר מות אביו פרצה מלחמת ירושה בין ממפריקיוס ואחיו מאלין על השליטה באנגליה. ממפריקיוס הציע לאחיו להיפגש לוועידת פסגה על מנת להכריע בסכסוך בדרכי שלום, ובהגיע אחיו לוועידה רצח אותו, ועלה לשלטון. ממפריקיוס שלט באנגליה 20 שנים, בהורגו את האצילים שהתנגדו לו או שחשד בהתנגדותם בו, או כל אדם אחר שחשד בו כי הוא רוצה להדיחו. ג'פרי מספר כי אף שנישא לאישה ונולד לו בן בשם אבראוקוס, היה ממפריקיוס למעשה הומוסקסואל (כדברי ג'פרי חי חיים של מעשי סדום).

ג'פרי מספר כי ממפריקיוס נהרג במהלך מסע ציד בו הוא הותקף על ידי עדת זאבים. לאחר מותו עלה לשלטון אבראוקוס בנו.

על פי ג'פרי ממפריקיוס שלט באנגליה בתקופת שלטונו של המלך שאול ובתקופת שלטונו של אוריסתנס בספרטה.

==קישורים חיצוניים==
* [http://freepages.genealogy.rootsweb.ancestry.com/~jamesdow/s028/f362561.htm גניאולוגיה של ממפריקיוס]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:אישים שחיו באלף ה-2 לפנה"ס
קטגוריה:בריטניה: מלכים אגדיים
קטגוריה:דמויות להט"ביות
קטגוריה:דמויות הומוסקסואליות
ג'ט איירווייז

ג'ט איירווייז (באנגלית: Jet Airways) היא חברת תעופה הודית, שהתבססה בנמל התעופה של בומביי. היא חברת התעופה השנייה בגודלה בהודו אחרי חברת אינדיגו. החברה ביצעה בפעילותה מעל 400 טיסות יומיות ל-64 ערים. ב-17 באפריל 2019 חדלה החברה מפעילותה, אך שבה לפעול באוגוסט 2022.

==תולדות החברה==
החברה נוסדה באפריל 1992 כחברת תעופה לטיסות מונית. במאי 1993 שינתה את יעודה והחלה לבצע טיסות פנימיות בהודו עם צי מטוסים המונה ארבעה מטוסי בואינג 737-300. בשנת 1995 קיבלה החברה אישור להפעלת טיסות סדירות. בשנת 2004 החלה לבצע גם טיסות בינלאומיות.

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="4" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקה ראשונה">F</abbr>
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A330-200
|4
|—
|—
|18
|236
|254
|
|-
|איירבוס A330-300
|4
|—
|—
|34
|259
|293
|
|-
|בואינג 737-700
|2
|—
|—
|8
|126
|134
|
|-
|בואינג 737-800
|67
|—
|—
|12
|156
|168
|
|-
|בואינג 737-900
|2
|—
|—
|28
|138
|166
|
|-
|בואינג 737-900ER
|2
|—
|—
|12
|172
|184
|
|-
|בואינג 737-8MAX
|7
|143
|—
|12
|162
|174
|
|-
|בואינג 737-9MAX
|—
|75
|colspan=4|טרם נקבע
|
|-
|בואינג 777-300ER
|10
|—
|8
|30
|308
|346
|
|-
|בואינג 787-9
|—
|10
|colspan=4|טרם נקבע
|יכנסו לשירות בשנת 2019
|-
|ATR 72-200
|14
|—
|—
|—
|72
|72
|
|-
!סה"כ
!112
!228
!colspan=5|
|}

== קישורים חיצוניים ==

* 

==הערות שוליים==

קטגוריה:חברות תעופה הודיות
האמבר

שפך של הנהר, ממבט על לכיוון צפון-מזרח]]
האל. המחסום ממוקם במפגש הנהר האל עם נהר ההאמבר.]]

נהר ההאמבר (באנגלית: Humber) הוא למעשה לשון ים הממוקמת בחופה הצפון מזרחי של אנגליה שבממלכה המאוחדת.

==מקור השם==
מקור השם של הנהר בתקופה האנגלו סקסית ומופיע בכתבי התקופה בצורה זו או בצורה הלטינית: Humbri. ככל הנראה משמעות המילה "נהר" בקלטית.

ג'פרי ממונמות' מציין בספרו "ההיסטוריה של מלכי בריטניה" כי הנהר נקרא על שם המלך האגדי האמבר ההוני אשר ניסה לפלוש לאנגליה והוטבע בנהר.

==גאוגרפיה==
ראשיתה של לשון הים בטרנט פולז שבסמוך לפלאקספליט, במפגש הנהר אוז, והנהר טרנט. ההאמבר מהווה את הגבול בין אזור מזרח רידינג שביורקשייר שבגדתו הצפונית של ההאמבר לבין אזור צפון לינקולנשייר וצפון מזרח לינקולנשייר.

במהלכה נפגש ההאמבר עם תעלת מארק וייטון שבגדתו הצפונית ועם נהר אנקהולם בגדתו הדרומית. ההאמבר נשפך אל הים הצפוני בין קלית'ורפס שבלינקולנשייר בין ראש ספרן.

גשר האמבר החוצה את הנהר היה בעבר הגשר התלוי הגדול בעולם. כיום הגשר הוא הרביעי בגודלו בעולם.

==היסטוריה==
בתקופת עידן הקרח היה ההאמבר נהר מים מתוקים שזרם בין המישורים המהווים כיום את הים הצפוני. בתקופה האנגלו-סקסונית, היווה ההאמבר את הגבול בין ממלכת נורת'מבריה מצפון לבין ממלכות אנגליה מדרום. מקור השם "נורת'מבריה" הוא בשמו של הנהר - צפונית לנהר ההאמבר.

==קישורים חיצוניים==

* 

קטגוריה:אנגליה: נהרות
קטגוריה:אנגליה: אתרי רמסר
קטגוריה:מזרח יורקשייר